Et vidne fortæller til Ekstra Bladet, hvordan lærer forsøgte at redde 17-årig handelsskoleelevs liv

Det var den 17-årige handelsskoleelev Mads, der torsdag omkring klokken 13.15 blev stukket ned bag Hillerød Handelsskole i Nordsjælland.

Det bekræfter Mads' far til Ekstra Bladet.

Drabet skete kort fra skolen i en tunnel under Trollesmindealle.

Se mere video på localeyes.dk

Ifølge Ekstra Bladets oplysninger, var knivstikkeriet kulminationen på en fest i weekenden, hvor den nu dræbte elev og flere personer med tilknytning til byens indvandrermiljø var kommet på kant med hinanden.

17-årig dreng dræbt efter knivstik ved handelsskole

- Tre andengenerationsindvandrere kommer kort omkring klokken 13 kørende i to biler op til skolens hovedindgang. De parkerer bilerne i tomgang ude foran hovedindgangen og fortsætter ind på skolen, fortæller et vidne til Ekstra Bladet.

De tre personer går herefter ind på skolen, hvor de finder den 17-årige elev, der var i selskab med flere skolekammerater.

Politiet undersøger området (Video: Philip Davali)

Blev advaret

Ifølge vidnet blev Mads advaret af sine venner mod at gå med de tre formodede gerningsmænd.

- Han blev advaret mod at gå med dem. Han var desværre så godtroende at tro, at det skete der ikke noget ved og de kunne tage kontroversen face-to-face, siger det rystede vidne og fortsætter:

- I stedet blev han stukket ihjel.

Vidnet var blandt de første, der nåede ned til den hårdt sårede teenager.

Person stukket ned ved handelsskole

- Han var helt væk og ikke ved bevidsthed. Der var en gruppe lærere, der forsøgte, at give ham førstehjælp, men redningspersonalet kom hurtigt til og overtog behandlingen, fortæller vedkommende.

- Det var mange, der råbte og skreg. Folk var oppe at køre og svor hævn. Efter han var kørt væk, var det nærmere en følelse af sorg.

Gik hjem i troen om, han ville overleve

I første omgang lød meldingerne på, at den 17-årige elev var stabil og ville overleve knivstikket.

De elever, der ikke modtog psykologhjælp gik således hjem med beskeden om, at deres skolekammerat ville overleve.

Klokken 17.00 bekræftede politiet så, at teenageren var dræbt.

- Det bliver underligt i skolen i morgen, lyder det.

Politiet jagter i forbindelse med episoden flere personer, som vidner på skolen har identificeret.

Politiet afspærrede området tidligere i dag (Video: Local Eyes)